2000/553/EY: Komission päätös, tehty 6 päivänä syyskuuta 2000, neuvoston direktiivin 89/106/ETY täytäntöönpanemiseksi katteiden ulkopuolisessa palossa käyttäytymisen osalta (tiedoksiannettu numerolla K(2000) 2266) (ETA:n kannalta merkityksellinen teksti)



Virallinen lehti nro L 235 , 19/09/2000 s. 0019 - 0022



Komission päätös, tehty 6 päivänä syyskuuta 2000, neuvoston direktiivin 89/106/ETY täytäntöönpanemiseksi katteiden ulkopuolisessa palossa käyttäytymisen osalta (tiedoksiannettu numerolla K(2000) 2266) (ETA:n kannalta merkityksellinen teksti) (2000/553/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on viimeksi muutettuna direktiivillä 93/68/ETY(2), ja erityisesti sen 13 ja 20 artiklan, sekä katsoo seuraavaa: (1) Direktiivin 89/106/ETY mukaan jäsenvaltioden velvollisuutena on huolehtia, että talon- ja maanrakentaminen niiden alueilla suunnitellaan ja toteutetaan siten, että henkilöille, kotieläimille tai omaisuudelle ei aiheuteta vaaraa ja että rakennuskohde täyttää muutenkin yleisen hyvinvoinnin kannalta olennaiset vaatimukset. (2) Kattojen suunnitteluun ja toteuttamiseen liittyvät säännökset kuuluvat siten jäsenvaltioiden vastuulle. (3) Direktiiviin 89/106/ETY liittyvän perusasiakirjoista annetun komission tiedonannon(3) perusasiakirjassa N:o 2 olevassa 2.2 kohdassa luetellaan "paloturvallisuuden" olennaisen vaatimuksen totetuttamiseksi toisiinsa liittyviä toimenpiteitä. Nämä toimenpiteet myötävaikuttavat paloturvallisuusstrategian määrittelemiseen, jota voidaan kehittää jäsenvaltioissa eri tavoin. (4) Perusasiakirjassa N:o 2 olevassa 4.3.1.2.2 kohdassa luetellaan vaatimukset, jotka koskevat ulkopuoliselle palolle alttiiksi joutuvissa katoissa käytettäviä rakennustuotteita. (5) Ulkopuoliselle palolle mahdollisesti alttiiksi joutuvien katteiden vaatimustenmukaisuuden osoittamisesta tehdyissä komission päätöksissä 98/436/EY(4), 98/599/EY(5), 98/600/EY(6), 1999/90/EY(7), 2000/245/EY(8) ja 2000/553/EY säädetään, että tiettyjen tuotteiden ja materiaalien voidaan "katsoa täyttävän" ulkopuolisessa palossa käyttäytymistä koskevat vaatimukset siten, ettei niitä tarvitse testata. (6) Monien katetuotteiden/-materiaalien käyttäytyminen ulkopuolisessa palossa on riittävän hyvin jäsenvaltioiden viranomaisten tiedossa eikä tämän ominaisuuden testaamista näin ollen vaadita. (7) Tässä päätöksessä säädetyt toimenpiteet ovat rakennusalan pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä luetellaan ne katetuotteet ja/tai -materiaalit, joiden voidaan katsoa ilman testausta täyttävän kaikki vaatimukset, jotka liittyvät niiden "käyttäytymiseen ulkopuolisessa palossa". Niitä ei tarvitse testata, jos suunnittelua ja toteuttamista koskevat kansalliset säännökset täyttyvät. 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä syyskuuta 2000. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. (3) EYVL C 62, 28.2.1994, s. 1. (4) EYVL L 194, 10.7.1998, s. 30. (5) EYVL L 287, 24.10.1998, s. 30. (6) EYVL L 287, 24.10.1998, s. 35. (7) EYVL L 29, 3.2.1999, s. 38. (8) EYVL L 77, 28.3.2000, s. 13. LIITE Yleiset ehdot: "Katteella" tarkoitetaan tuotetta, joka muodostaa katon ylimmän kerroksen. Säännökset koskevat katteiden käyttäytymistä ulkopuolisessa palossa. (Yleensä käytetään termiä "käyttäytyminen ulkopuolisessa palossa".) Katteiden ulkopuolisessa palossa käyttäytymiseen liittyvät vaatimukset, jotka luettelossa mainittujen tuotteiden/materiaalien katsotaan täyttävän testaamatta, kun katto on suunniteltu ja toteutettu asianmukaisesti, ovat seuraavat: palon tunkeutuminen katon läpi, palon leviäminen katon ulkopinnassa, palon leviäminen katossa sekä liekehtivien pisaroiden ja osien tuotto. Jäljempänä olevassa taulukossa tarkoitettujen katetuotteiden ja -materiaalien on oltava asiaa koskevien teknisten eritelmien mukaisia (eurooppalainen yhdenmukaistettu standardi tai eurooppalainen tekninen hyväksyntä). Taulukossa mainittuja katetuotteita ja -materiaaleja on käytettävä työn suunnittelua ja toteuttamista koskevien kansallisten säännösten mukaisesti. Tämä koskee erityisesti katteen alustan ja katon muiden materiaalien koostumusta ja paloteknistä käyttäytymistä. Jäsenvaltiot voivat vaatia testausta vaatimustenmukaisuuden osoittamiseksi, jos tuotteita tai materiaaleja käytetään sellaisissa yhteyksissä, joiden ei ole todettu vastaavan kansallisia säännöksiä(1). Taulukossa esitetyt erityisehdot eivät estä jäsenvaltioita sallimasta kyseessä olevien tuotteiden materiaalien markkinoille saattamista ja käyttöä testaamatta lievemmin ehdoin. Tunnukset: PCS: ylempi lämpöarvo TAULUKKO Katetuotteet (ja/tai katemateriaalit), joiden voidaan ilman testausta katsoa täyttävän kaikki "ulkopuolisessa palossa käyttäytymistä" koskevat vaatimukset, jollei suunnittelua ja toteuttamista koskevista kansallisista määräyksistä muuta johdu >TAULUKON PAIKKA> (1) Joissakin jäsenvaltioissa esimerkiksi vaaditaan, että katteen alle on asennettava tietyn paksuinen palamaton alusta, joka estää metallilevyjen ja niiden alla olevien tukirakenteiden välisen kosketuksen. Taulukossa mainitut metallilevyt, jotka on tarkoitettu käytettäväksi näissä maissa muun tyyppisten alustojen kanssa, on testattava sen osoittamiseksi, että ne ovat työn suunnittelua ja toteuttamista koskevien kansallisten säännösten mukaisia.